
          Venujem našim milovaným priateľom
        


        
          Amy aScottovi, ktorí nás opustili
        


        
          príliš skoro.

          

        


        


        


        
          „Moja sviečka horí na oboch koncoch.
        


        
          Nevydrží celú noc,

          

        


        
          ale, moji nepriatelia aj priatelia,

          

        


        
          má krásne svetlo.“

          

        


        


        
          Edna St. Vincent Millayová
        

      

    

  


  


  


  


  Kapitola 1


  


  


  
    Hampshire, Anglicko 1877
  


  


  
    Phoebe nikdy nestretla Westa Ravenela, ale jedno vedela naisto: bol drzý anepríjemný. Počula oňom od svojich ôsmich rokov, keď jej oňom začal písať zinternátnej školy listy jej najlepší priateľ Henry.
  


  
    West Ravenel bol častou témou jeho listov. Vraj nemal srdce, bol tvrdý ako kameň, ale jeho neprístojné správanie by sa dalo prehliadnuť, lebo také veci sa diali takmer vkaždej internátnej škole. Bolo normálne, že starší chlapci dominovali, šikanovali čizastrašovali mladších akaždý, kto sa im vzoprel, bol kruto potrestaný.
  


  
    

  


  
    Drahá Phoebe,

    

  


  
    myslel som, že vinternátnej škole bude zábava, ale nieje to tak. Je tu jeden chlapec menom West, ktorí mi vždy berie rožok na raňajky aje taký obrovský ako slon.

    

  


  
    

  


  
    Drahá Phoebe,

    

  


  
    včera som mal vimeniť sviečky. West mi ich však nenápadne dal dokošíka ajedna znich trafila pána Farthinga rovno do čela ako raketa. Dostal som za to trstenicou po ruke. Pán Farthing bi však mal vedieť, že bi som neurobil čosy také. West to ani trochu neľutuje. Povedal, že si nemôže pomôcť, ale že ten učiteľ je idiot.

    

  


  
    

  


  
    Drahá Phoebe,

    

  


  
    kreslím Ti obrázok Westa, aby si ho mohla vydieť. Aj ty bi si pred ním utiekla. Neviem dobre kresliť, takže vizerá ako pirátsky klaun. Tak sa aj správa.

    

  


  
    

  


  
    Celé štyri roky West Ravenel trápil chudáka Henryho, lorda Clara, drobného,neduživého chlapca. Napokon Henryho rodina vzala zo školy aodviezla ho na majetok Volavčí vrch neďaleko miesta, kde žila Phoebe. Vmalom pobrežnom mestečku bolo príjemné zdravé podnebie aboli tam aj morské kúpele, čo pomohlo obnoviť Henryho zdravie aj dobrú náladu. Na Phoebino potešenie Henry často chodieval knim, dokonca sa učil sjej bratmi aich učiteľom. Bol inteligentný, vtipný avytrvalý, takže si ho vrodine Challonovcov obľúbili.
  


  
    Phoebe si nikdy presne neuvedomila moment, keď sa jej detská náklonnosť kHenrymu zmenila na niečo iné. Dialo sa to postupne, preplietalo sa to jej životom ako jemný striebristý vinič, potom zakvitlo ako kvet vzáhrade ajedného dňa, keď sa naňho znova pozrela, pocítila lásku.
  


  
    Potrebovala totiž manžela, ktorý by jej zároveň bol priateľom, aHenry bol vždy jej najlepší priateľ na svete. Rozumel jej vo všetkom, presne tak ako ona jemu. Boli dokonalá dvojica.
  


  
    Phoebe prvá otvorila otázku manželstva. Bola prekvapená atrochu urazená, keď sa ju Henry jemne snažil od toho odhovoriť.
  


  
    „Vieš, že stebou nemôžem byť navždy,“ povedal aobjal ju okolo pliec, prsty si zaplietol do jej červených kučier. „Jedného dňa budem príliš chorý na to, aby som bol vhodným manželom či otcom. Vôbec nebudem užitočný. Nebolo by to fér voči tebe ani našim budúcim deťom. Ani voči samému sebe.“
  


  
    „Prečo sa hneď vzdávaš?“ nedala sa Phoebe, vyľakaná jeho pokojným až fatálnym postojom kchorobe. „Veď nájdeme nových lekárov. Zistíme, prečo si chorý, poradia ti liečbu. Prečo sa vzdávaš ešte skôr, ako sme vôbec niečo podnikli?“
  


  
    „Phoebe,“ potichu sa ozval Henry, „ten boj sa začal už dávno. Bojujem stým celý svoj život. Čo ako sa snažím, jednoducho už nemám dosť energie.“
  


  
    „Ja mám energie za nás oboch.“ Phoebe mu položila hlavu na plece acelá sa rozochvela od návalu citov. „Ľúbim ťa, Henry. Dovoľ mi, aby som sa oteba postarala. Dovoľ mi byť stebou tak dlho, ako nám to Boh dovolí.“
  


  
    „Ty si zaslúžiš viac.“
  


  
    „Ľúbiš ma, Henry?“
  


  
    Veľké hnedé oči sa mu zaleskli. „Tak ako len muž dokáže ľúbiť ženu.“
  


  
    „Tak potom čo?“
  


  
    Napokon sa vzali, spoločne objavovali tajomstvá lásky, spočiatku trochu nešikovne. Ich prvý syn sa volal Justin, mal tmavé vlasy abol silný azdravý. Teraz mal už štyri roky.
  


  
    Henryho zdravie sa asi pred rokom, tesne pred narodením ich druhého syna Stephena, veľmi zhoršilo.
  


  
    Nasledovali mesiace žiaľu abeznádeje. Phoebe sa vrátila krodine, kde vdome svojho detstva znova našla pokoj. No aj žiaľ sa pomaly pominul aprišiel čas začať nový život. Život mladej osamelej matky dvoch synov. Bez Henryho. Aké čudné. Čoskoro sa presťahuje na majetok Clarovcov do Essexu – ktorý Justin zdedí, keď bude mať na to vek – aona sa pousiluje vychovať synov tak, ako by si to prial ich otec.
  


  
    No najprv sa musí zúčastniť na svadbe svojho brata Gabriela.
  


  
    Keď sa koč blížil kstarobylej usadlosti Eversby Priory, Phoebe navrela hrča vžalúdku. Bol to jej prvý večer vonku po Henryho smrti. Hoci vedela, že sa ocitne vkruhu priateľov apríbuzných, bola nervózna. No existoval aj iný dôvod, prečo cítila toľkú úzkosť.
  


  
    Dievčenské meno nevesty znelo Ravenelová.
  


  
    Gabriel bol zasnúbený skrásnou,nezvyčajnou dievčinou, lady Pandorou Ravenelovou, ktorá ho obdivovala rovnako ako on ju. Pandoru mali radi všetci, lebo bola otvorená azábavná. Phoebe trochu pripomínala Henryho. Phoebe mala rada aj ostatných Ravenelovcov, sktorými sa zoznámila, keď prišli na návštevu do domčeka na pláži patriaceho jej rodine. Boli medzi nimi Pandorina dvojička Cassandra aich vzdialený bratranec Devon Ravenel, ktorý nedávno zdedil grófsky titul ateraz ho oslovovali lord Trenear. Jeho žena sa volala Kathleen Trenearová, bola priateľská ašarmantná. Keď sa unich zastavila táto rodina, vždy zažili pekné chvíle.
  


  
    No osud, akoby mal zlomyseľný zmysel pre humor, to zariadil inak: Devonov mladší brat nebol nikto iný ako spomínaný West Ravenel.
  


  
    Takže Phoebe sa konečne mala stretnúť smužom, ktorý celé roky trápil vškole jej manžela Henryho. Nedalo sa tomu vyhnúť.
  


  
    West žil na bratovom majetku apretvaroval sa, aký je zaneprázdnený, no nepochybne sa priživoval na bratovom dedičstve. Phoebe si spomenula, ako ho opisoval Henry: ako urasteného lenivého darebáka, ktorý pije aleží ako tuleň na brehu aposmieva sa slúžkam, ktoré po ňom musia všetko upratovať.
  


  
    Nezdalo sa fér, že taký dobrák ako Henry bol bastardovi ako West vydaný napospas. ARavenel sa pravdepodobne dožije aj sto rokov.
  


  
    „Mama, prečo si taká zamyslená?“ nevinne sa jej opýtal Justin, ktorý sedel na opačnej strane koča. Staršia pestúnka vedľa neho sa oprela vkúte azadriemala.
  


  
    Phoebe sa ihneď spamätala. „Nie som zamyslená, zlatko.“
  


  
    „Máš spustené obočie astisnuté pery ako ryba,“ nedal sa chlapec. „Robíš to len vtedy, keď má Stephen mokrú plienku.“
  


  
    Phoebe pozrela na dieťa vo svojom lone, ktoré uspalo natriasanie koča, azašomrala: „Stephen je suchý aja nemám náladu na vtipkovanie. Vieš... dávno som nebola vspoločnosti iných ľudí, preto mám trochu obavy, ako medzi nich zapadnem.“
  


  
    „Starý otec ma učil plávať vstudenej vode apovedal, aby som sa do nej nevrhal naraz, ale najprv vošiel po pás, aby si telo na ňu zvyklo. To by si mala skúsiť aj ty, mama.“
  


  
    Phoebe naňho hrdo pozrela. Áno, podobal sa na otca. Dokonca aj vmladom veku bol Henry rovnako citlivý amúdry. „Dobre, aj ja to teda skúsim postupne,“ prikývla. „Si veľmi múdry chlapec. Aje fajn, že dokážeš počúvať achápať aj iných.“
  


  
    „Ale ja nepočúvam všetkých,“ namietol Justin. „Len tých, ktorých mám rád.“ Kľakol si na sedadle, keď sa za oknom objavila stará jakobínska usadlosť. Kedysi bola pevnosťou, kde žili mnísi, zdobenou radmi štíhlych vežičiek. Bola nízka apevná, ale zároveň akoby siahala koblohe.
  


  
    „Aká je obrovská,“ vúžase zatiahol chlapec. „Má veľkú strechu, aj stromy sú vysoké, záhrady nekonečné, aj ploty... čo ak sa tam stratím?“ Naozaj hovoril vystrašene, ale zároveň bolo jasné, že je zvedavý.
  


  
    „Zostaneš na mieste abudeš kričať, kým ťa nenájdem,“ povedala Phoebe. „Neboj sa, ja ťa vždy nájdem. Ale to určite nebude treba, zlatko. Ak nebudem stebou ja, vždy budeš mať po boku pestúnku... nedovolí, aby si sa niekam zatúlal.“
  


  
    Justin pochybovačne zaškúlil na driemajúci staršiu ženu aposmešne vykrútil pery. Potom sa znova pozrel na Phoebe.
  


  
    Pestúnka Bracegirdlová bola Henryho obľúbená opatrovateľka, keď bol malý, apráve on navrhol, aby sa starala aj ojeho synov. Bola pokojná amilá, mala široké lono, kde deti sradosťou sedeli, keď im čítala. Aj plecia mala dostatočné široké, aby na ne vzala dieťa, ktoré bolo treba upokojiť. Vlasy už mala sivé atrochu sa jej vlnili pod batistovým čepcom. No už tak nevládala naháňať anosiť nezbedné deti atúto úlohu prebrala mladšia pestúnka. Staršia pestúnka však mala stále jasnú myseľ, len si občas potrebovala zdriemnuť, ale bola rovnako šikovná ako kedysi.
  


  
    Na príjazdovej ceste už zastavovali rôzne parádne koče. Okolo nich pobiehali sluhovia anosili batožinu akufre. Sídlo aj okolie boli pekne udržiavané, živé ploty zastrihnuté,staré kamenné múry boli obrastené ružami afialovou vistériou. Tam, kde pred krytým stĺporadím zastavovali koče, vo vzduchu voňali jazmín azemolez.
  


  
    Pestúnka sa prebrala zdriemot. Vzala na ruky Stephena aPhoebe sJustinom ju nasledovali von.
  


  
    „Justin...“ neisto sa ozvala Phoebe asledovala, ako sa chlapec ako myška prediera pomedzi služobníctvo ačlenov rodiny. Zbadala známe postavy Devona aKathleen Ravenelovcov, lorda alady Trenearovcov, ktorí už vítali hostí. Boli tam aj jej rodičia ajej mladšia sestra Seraphina, jej brat Ivo, Pandora aCassandra akopa ďalších ľudí, ktorých nepoznala. Všetci sa smiali arozprávali, rozrušení znadchádzajúcej svadby. Phoebe znovu pocítila hrču vžalúdku, keď si predstavila, že sa má stretnúť scudzími ľuďmi arozprávať sa snimi. Nevedela si predstaviť, ako by im výstižne odpovedala. Stále mala na sebe smútočné šaty atvár jej zahaľoval závoj.
  


  
    Vtom poočku zbadala Justina, ako sám beží hore schodmi. Pestúnka sa zberá za ním, no Phoebe sa jej zľahka dotkla ramena. „Ja za ním pôjdem,“ zašomrala.
  


  
    „Dobre, milady.“ Pestúnke saviditeľneuľavilo.
  


  
    Phoebe bola vlastne rada, že Justin vbehol do domu – mala tak dôvod vyhnúť sa prijatiu hostiteľov.
  


  
    Vo vstupnej hale vládol ruch, ale bolo tam predsa len tichšie ako vonku. Nejaký muž to tam celé riadil, dával príkazy pobehujúcim sluhom. Vlasy mal hnedé, takmer čierne aleskli sa mu, akoby ich mal mokré. Pozorne počúval domácu, ktorá mu čosi vysvetľovala ohosťovských izbách. Zároveň hodil kľúče lokajovi prechádzajúcemu okolo, ktorý sa ponáhľal za svojimi povinnosťami. Chlapec, ktorý pomáhal nosiť škatule sklobúkmi, zakopol, no ten muž mu pomohol udržať rovnováhu. Napravil mu škatule avyslal ho ďalej.
  


  
    Ztoho človeka vyžarovala mužská vitalita, čo prilákalo Phoebinu pozornosť. Mal takmer meter deväťdesiat, bol športovej postavy adobronzova opálený. Asi trávil veľa času vonku. Mal na sebe oblek šitý na mieru. Zaujímavé. Možno správca majetku?
  


  
    Zmyšlienok ju vytrhol jej syn, ktorý si už prezeral komplikovanú drevorezbu na jednej strane veľkého dvojitého schodiska vedúceho nahor. Rýchlo ho dobehla. „Justin, nesmieš len tak odbehnúť apestúnke či mne nič nepovedať.“
  


  
    „Pozri, mama.“
  


  
    Pozrela, kam ukazoval drobným prstom, azbadala drevorezbu malého myšieho hniezda naspodku balustrády. Bolo to milé agrandióznemu schodisku to dodávalo hravý dojem. „Páči sa mi to.“
  


  
    „Aj mne.“
  


  
    Justin si čupol kschodisku, aby lepšie videl na drevorezbu, keď mu zvrecka vypadla sklená guľôčka akotúľala sa po parketovej podlahe. Phoebe sJustinom ju vrozpakoch sledovali.
  


  
    No vtej chvíli sa pri nich pristavil ten tmavovlasý muž aguľôčku zastavil špicou topánky. Keď dokončil rozhovor sgazdinou, guľôčku zdvihol. Gazdiná sa kamsi pobrala amuž sa zahľadel na Phoebe sJustinom.
  


  
    Oči mal neskutočne modré atvár peknú. Krátko sa usmial aodhalil biele zuby. Bol veľmi pekný, črty mal pravidelné avkútikoch očí jemné vrásky od smiechu. Phoebe pripadal ako bežný človek, alezábavný, ale bolo na ňom aj čosi čudné atrochu bezcitné. Akoby bol svetaskúsený adával to aj patrične najavo. No tým bol ešte príťažlivejší.
  


  
    Bez zaváhania knim podišiel. Vznášala sa okolo neho príjemná vôňa: slnko, vzduch, prach, trochu potu adym, akoby stál kdesi pri ohni. Oči mal najtmavšie modré, aké kedy videla, lemované čiernymi mihalnicami. Prešlo už veľa času, odkedy sa na Phoebe pozrel nejaký muž takto priamo aso záujmom, akoby chcel flirtovať. Premkol ju čudný pocit, čosi jej pripomenulo niekdajšie časy, keď bola vydatá za Henryho... vzrušenie, túžbu pritisnúť sa kjeho telu alebo kniekomu inému? Doteraz to nepocítila knikomu okrem svojho manžela, nikdy nevnímala takú páľavu vžilách.
  


  
    Phoebe zaplavil pocit viny azmätok, ustúpila okrok asnažila sa so sebou potiahnuť aj Justina.
  


  
    No ten sa nedal, očividne mal záujem predstaviť sa. „Ja som Justin, lord Clare,“ oznámil. „A toto je moja mama. Otec tu snami nie je, lebo zomrel.“
  


  
    Phoebe si uvedomila, že očervenela od korienkov vlasov až po prsty na nohách.
  


  
    Mužom to ani nepohlo, len si čupol, aby Justinovi videl lepšie do očí. Keď prehovoril, Phoebe naskočili zimomriavky.
  


  
    „Aj ja som prišiel ootca, nebol som oveľa starší ako ty,“ prihovoril sa Justinovi.
  


  
    „Och, ja som ootca neprišiel,“ ozval sa chlapec. „Ja viem, kde je. Vnebi.“
  


  
    Cudzí muž sa usmial. „Som rád, že vás spoznávam, lord Clare.“ Vážne si podali ruky. Podržal guľôčku vo svetle apozrel si vnej drobnú porcelánovú figúrku ovečky. „Pekné,“ poznamenal avrátil ju Justinovi. Potom vstal. „Hráš guľôčky?“
  


  
    „Áno,“ odvetil chlapec. Bola to bežná hra, pri ktorej sa deti snažili guľôčkami trafiť do iných avytlačiť ich zkruhu.
  


  
    „Poznáš dvojitý hrad?“
  


  
    Justina to zaujalo apokrútil hlavou. „To nepoznám.“
  


  
    „Zahráme si to, kým tu budeš, ak mama nebude proti.“ Sotázkou vočiach pozrel na Phoebe.
  


  
    Tá bola taká stuhnutá, že nedokázala prehovoriť. Srdce jej bilo ako zvon.
  


  
    „Mama nie je zvyknutá rozprávať sa sdospelými,“ vysvetlil Justin „Má radšej deti.“
  


  
    „Ja som ako dieťa,“ pohotovo sa ozval muž. „Len sa niekoho spýtaj.“
  


  
    Phoebe sa naňho musela usmiať. „Ste správca majetku?“ zaujímala sa.
  


  
    „V podstate. No na tomto majetku je veľa práce, už len sumývaním riadu, aoto sa postarajú slúžky.“
  


  
    Phoebe zamrzol úsmev, keď jej čosi zišlo na um.
  


  
    „Ako dlho tu pracujete?“ opýtala sa opatrne.
  


  
    „Odkedy môj brat zdedil titul.“ Cudzinec sa pred ňou uklonil. „Weston Ravenel, kvašim službám.“
  


  


  


  


  Kapitola 2


  


  


  
    West nedokázal od lady Clarovej odtrhnúť oči. Mal pocit, že keby sa jej dotkol, popáli si prsty. Vlasy, ktoré jej vykúkali spod čepca, priam horeli... nikdy nič také nevidel. Boli červené ako oheň aleskli sa skrotené sponkami. Bezchybnú pleť mala slonovinovej farby, na nose len niekoľko pieh. Ako luxusný dezert.
  


  
    Vyzerala ako niekto, okoho je dobre postarané: vzdelaná adobre oblečená. Koho má niekto rád azáleží mu na ňom. No vpohľade mala akýsi tieň... tieň skutočnosti, že pred niektorými udalosťami nemožno žiadneho človeka uchrániť.
  


  
    Bože, tie oči... svetlosivé sdrobnými škvrnami, akoby jej do nich svietili drobné svetelné lúče.
  


  
    Keď sa usmiala, West pocítil horúčavu vhrudi. No len čo sa predstavil, úsmev jej vybledol, akoby sa práve prebudila zkrásneho sna do nepríjemnej reality.
  


  
    Lady Clarová sa obrátila ksvojmu synovi apohladkala ho po tmavej hlave. „Justin, musíme sa vrátiť.“
  


  
    „Ale ja sa chcem hrať guľky spánom Ravenelom,“ namietol chlapec.
  


  
    „Určite nie teraz, keď prichádzajú hostia,“ odvetila. „Aj tento pán má veľa povinností. Amy sa musíme ísť ubytovať do našich izieb.“
  


  
    Justin sa zamračil. „Musím zostať vškôlke sopatrovateľkami? Sostatnými deťmi?“
  


  
    „Zlatko, máš len štyri roky...“
  


  
    „Takmer päť!“
  


  
    Phoebe stisla pery aso záujmom sa pozrela na svojho malého syna. „Môžeš zostať vmojej izbe, ak chceš,“ ponúkla.
  


  
    Dieťaťu sa to však nepozdávalo. „Nemôžem spať vtvojej izbe,“ namietol.
  


  
    „Prečo nie?“
  


  
    „Ľudia si budú myslieť, že sme manželia!“
  


  
    West sa zahľadel na koberec apotlačil smiech. Keď sa upokojil, zariskoval pohľad na lady Clarovú. No tá sa tvárila vážne.
  


  
    „Na to som nepomyslela,“ prehodila. „Takže budeš musieť zostať sostatnými deťmi. Pôjdeme pohľadať pestúnku aStephena?“
  


  
    Chlapec vzdychol apodal jej ruku. Potom pozrel na Westa adodal: „Stephen je môj mladší brat. Nevie ešte rozprávať asmrdí.“
  


  
    „Ale nie vždy,“ vyhŕkla lady Clarová.
  


  
    Justin len pokrútil hlavou, akoby nemalo zmysel otom ďalej debatovať.
  


  
    Westovi sa rozhovor schlapcom náramne páčil anemohol si pomôcť, musel ho porovnať srozhovormi so svojou matkou, ktorá sa vždy kdeťom správala tak, akoby ju to otravovalo.
  


  
    „Sú aj horšie pachy ako tvoj brat,“ povedal chlapcovi. „Niekedy počas vašej návštevy ti to na majetku ukážem.“
  


  
    „A čo také?“ zvedavo sa opýtal Justin.
  


  
    West sa naňho uškrnul. „Budeš musieť počkať.“
  


  
    Lady Clarová sa zatvárila nepokojne. „Pán Ravenel, ste veľmi láskavý, ale nechceme vás zdržiavať. Určite máte veľa povinností anebudeme vám zavadzať.“
  


  
    West zostal prekvapený, že odmieta. „Ako myslíte, madam.“
  


  
    Zdalo sa, že sa jej trochu uľavilo. Graciózne sa uklonila aodtiahla syna preč.
  


  
    West za nimi nechápavo hľadel. Nebolo to prvý raz, čo ho odmietla vážená žena. Ale bolo to prvý raz, čo ho to mrzelo.
  


  
    Lady Clarová určite vie ojeho povesti. Bol známy tým, že vminulosti veľa hýril apil, preslávil sa tým viac ako iní muži vjeho veku. Nemohol teda lady Clarovej vyčítať, že nechce zveriť svoje dieťa do jeho opatery. Pravdupovediac, ani on chlapca nechcel pokaziť.
  


  
    Vduchu vzdychol, ale držal jazyk za zubami apovedal si, že sa Challonovcom vnasledujúcich dňoch bude vyhýbať. Nebude to ľahké, lebo vdome ich bolo veľa. Keď mladomanželia odídu, rodina zo strany ženícha mienila zostať ešte tri alebo štyri dni. Vojvoda avojvodkyňa chceli pobudnúť so starými priateľmi aznámymi zHampshiru. Mali sa organizovať obedy, večere, výlety, večierky, pikniky adlhé noci plné zábavy arozhovorov.
  


  
    Veselica sa konala začiatkom leta, keď na okolitej farme vládol čulý ruch. West tak aspoň bude mať dôvod zdržiavať sa ďalej od domu apredovšetkým od lady Clarovej.
  


  
    „Prečo tu tak stojíš?“ vyrušil ho zmyšlienok naliehavý hlas.
  


  
    West sa obrátil azbadal svoju tmavovlasú sesternicu, lady Pandoru Ravenelovú.
  


  
    Pandora bola veľmi nekonvenčná, impulzívna, inteligentná azvyčajne akoby mala vsebe viac energie, ako dokázala zvládnuť. Zo všetkých troch sestier Ravenelových mala práve ona najlepšie vyhliadky na vydaj. Ačo sa týkalo Gabriela, lorda St. Vincenta, ten by si za ňou aj nohy zodral.
  


  
    „Chceš odo mňa niečo?“ opýtal sa jej West neurčito.
  


  
    „Hej, predstaviť ťa svojmu snúbencovi, aby si mi povedal, čo si oňom myslíš.“
  


  
    „Zlatko, St. Vincent je dedič vojvodstva, má veľa majetku. Mne sa zdá ako vhodná partia.“
  


  
    „Videla som, ako si sa rozprával sjeho sestrou, lady Clarovou, práve pred chvíľou. Je vdova. Mohol by si jej dvoriť, skôr ako si ju uchmatne niekto iný.“
  


  
    West vykrútil pery, ale vjeho úsmeve nebol humor. Nosil vznešené rodinné meno, ale nemal žiadny vlastný majetok ani pozemky. Ba čo viac, vpätách sa mu vliekol tieň minulého zhýralého života.
  


  
    Tu vHampshire začal nový život medzi ľuďmi, čo nepatrili do londýnskej smotánky ani medzi klebetníkov. No pokiaľ išlo oChallonovcov, bol muž spoškvrnenou povesťou. Naničhodník.
  


  
    Alady Clarová bola nedostupná korisť: mladá, bohatá, krásna vdova, matka dediča titulu vikomta amajetku. Každý rozumný muž vAnglicku by sa oňu uchádzal.
  


  
    „Nemyslím,“ prehodil. „Dvorenie má aj nepríjemné stránky.“
  


  
    „Ale predtým si tvrdil, že by si mal rád dom plný detí.“
  


  
    „Hej, ale cudzích detí. Keďže môj brat ajeho manželka zásobujú svet dostatkom potomkov Ravenelovcov, ja som mimo hry.“
  


  
    „No aj tak by si sa mal sPhoebe aspoň zoznámiť.“
  


  
    „Tak sa volá?“ opýtal sa West spredstieraným nezáujmom.
  


  
    „Hej, ako féba, vtáčik žijúci vAmerike.“
  


  
    „Už som sa sňou stretol,“ prehodil West, „a nepripadala mi ako veselý vtáčik.“
  


  
    „Lord St. Vincent tvrdí, že Phoebe je od prírody citlivá atrochu aj naklonená flirtovať, ale stále veľmi smúti za manželom.“
  


  
    West sa zo všetkých síl snažil tváriť nezaujato. Po chvíli však nevydržal aopýtal sa: „A na čo zomrel?“
  


  
    „Na nejakú vážnu chorobu. Lekári sa nevedeli zhodnúť na diagnóze.“ Pandora sa odmlčala, keď videla do haly vchádzať ďalších hostí. Potiahla Westa do výklenku pod schodiskom apokračovala šeptom: „Lord Clare bol chorý od narodenia. Bolievalo ho brucho, hlava, bol unavený, búšilo mu srdce... netoleroval veľa jedla anič vsebe neudržal. Vyskúšali všetko možné, ale nič mu nepomohlo.“
  


  
    „Prečo by vojvodova dcéra mala záujem oceloživotného invalida?“ prekvapene sa opýtal West.
  


  
    „Ľúbili sa. Lord Clare aPhoebe sa poznali už od detstva. On sa sňou najprv nechcel oženiť, lebo pre ňu nechcel byť bremenom, ale ona ho presvedčila, aby spolu strávili všetok čas, čo mal na tomto svete. No nie je to romantické?“
  


  
    „Nerozumiem tomu,“ prehodil West. „Naozaj sa nebrali narýchlo?“
  


  
    Pandora sa zatvárila nechápavo. „Chceš povedať...“ odmlčala sa, hľadala vhodné slová, „že...?“
  


  
    „Tak,“ prikývol West, „alebo jej prvé dieťa počal niekto iný, kto si ju nemohol vziať.“
  


  
    Pandora sa zamračila. „Prečo si taký cynik?“
  


  
    West sa len uškrnul. „Nie, nie som taký zlý adobre to vieš.“
  


  
    Pandora mávla rukou, akoby ho chcela udrieť, no on ju chytil za zápästie apobozkal jej dlaň. Potom ju pustil.
  


  
    Do haly medzitým vošlo toľko ľudí, až West začal premýšľať, či sa naozaj všetci na Eversby Priory popracú. Vdome bolo viac ako sto izieb, nerátajúc časť pre služobníctvo, ale po desiatkach rokov bez údržby boli veľké priestory zatvorené alebo sa rekonštruovali.
  


  
    „Kto sú všetci tí ľudia?“ opýtal sa. „Akoby sa tu množili. Myslel som, že pozvali len rodinu anajbližších priateľov.“
  


  
    „Challonovci majú veľa blízkych priateľov,“ odvetila Pandora. „Prepáč, viem, že nemáš rád davy.“
  


  
    Tá poznámka Westa prekvapila auž chcel namietnuť, že mu ľudia neprekážajú, keď mu zišlo na um, že Pandora ho pozná len takého, aký je teraz. Vpredchádzajúcom živote mal rád spoločnosť aponáhľal sa zjednej spoločenskej udalosti na druhú, aby si užil čo najviac zábavy. Mal rád aj klebety, flirtovanie, potoky vína ahluk, všetko ho zaujímalo. No odkedy prišiel do Eversby Priory, na taký život zabudol.
  


  
    Pandora sa trochu nadvihla na špičky, keď do haly vošla ďalšia skupinka ľudí. „Pozri, tam sú Challonovci. Moji budúci príbuzní.“
  


  
    Zo Sebastiana, vojvodu zKingstonu, vyžarovalo chladné sebavedomie muža, ktorý sa narodil vo vyššej vrstve. Na rozdiel od väčšiny britskej šľachty, ktorá bola priemerná, Kingston bol pekný, štíhly ana svoj vek vyzeral dokonale. Vspoločnosti sršal vtipom,vyznal sa vo financiách avšeličom inom, navštevoval aj rôzne kluby. Hoci sa to niektorým jeho kamarátom nepozdávalo, neodvážili sa ho kritizovať. Údajne bol vminulosti zadlžený amal veľa temných tajomstiev. No stačilo niekoľko slov alebo riadkov aKingston mohol zmeniť potomka ktoréhokoľvek šľachtica na bedára.
  


  
    Jeho manželka pôsobila nezvyčajne milo. Jednou rukou ju opatrne pridržiaval za kríže aočividne si to užíval. Nikto mu nič nemohol vyčítať. Vojvodkyňa Evangeline bola krásna žena smarhuľovočervenými vlasmi, milými modrými očami atrochu pehavou pleťou. Vyžarovalo znej teplo ako zneskorého letného slnka.
  


  
    „Čo si myslíš olordovi St. Vincentovi?“ dychtivo sa opýtala Pandora.
  


  
    West pozrel na muža, akúsi mladšiu verziu otca, so zlatistými vlasmi, čo sa leskli ako nové mince. Pekný ako princ. Niečo medzi Adonisom akorunovačným princom.
  


  
    „Nie je taký vysoký, ako som čakal,“ opatrne zhodnotil West.
  


  
    Pandora sa zatvárila urazene. „Je rovnako vysoký ako ty!“
  


  
    „Zjem si klobúk, ak nie je odo mňa nižší. Astále vkrátkych nohaviciach?“
  


  
    Pandora sa ďalej tvárila urazene, ale aj trochu pobavene. „To je jeho mladší brat Ivo, má len jedenásť rokov. Vedľa neho stojí môj snúbenec.“
  


  
    „Aha, už viem, prečo si si nechcela vziať tamtoho.“
  


  
    Pandora si zložila ruky na hrudi apomaly vydýchla. „Hej, ale teraz ide oto, prečo si on chce vziať mňa.“
  


  
    West ju chytil okolo pliec aobrátil ju tvárou ksebe. „Prečo by nechcel?“ opýtal sa sústredene.
  


  
    „Lebo ja nie som dievča, od ktorého by všetci čakali, že sa zaňho vydá.“
  


  
    „Ale on chce práve takú ako ty, inak by tu nebol. Tak prečo tie obavy?“
  


  
    Pandora pokrčila plecami. „Nezaslúžim si ho,“ priznala.
  


  
    „Hm, úžasné.“
  


  
    „Prečo?“
  


  
    „Nie je nič lepšie ako mať niečo, čo si nezaslúžiš. Len si povedz: bože, aké mám šťastie. Nielenže mám najväčší kúsok torty, ale má navrchu aj najlepšiu polevu avšetci budú omdlievať od závisti.“
  


  
    Pandora sa mierne uškrnula apo chvíli dodala: „Dobre, tak teda mám šťastie.“
  


  
    Pozrela sa pred seba aaj West si všimol, že sa niekto približuje – niekto, koho na tejto hostine nečakali. Aj on od prekvapenia zadržal dych. „Obávam sa, že tvoju svadbu začneme malou vraždou, Pandora. Neboj sa, rýchlo si stým poradím apotom sa vrátim na hostinu.“

